OzLabs/hebrew-wiki-articles huggingface dataset:
בהיירון סינג שקהוואט

בהיירון סינג שקהוואט (בהינדי: भैरोंसिंह शेखावत; 23 באוקטובר 1925 – 15 במאי 2010) היה פוליטיקאי הודי שכיהן כסגן נשיא הודו ה-11 וראש השרים של ראג'סטאן.

== ביוגרפיה ==
בהיירון סינג שקהוואט נולד ב-23 באוקטובר 1925 בכפר ק'צאריוואי בהודו הבריטית (היום בראג'סטן, הודו). הוא נאלץ להפסיק את לימודיו על מנת לפרנס את משפחתו לאחר מות אביו, ועבד כחקלאי וכשוטר.

ב-1950 הצטרף שקהוואט לבהרטיה ג'אנה סנג , ובבחירות ל ב-1952 נבחר מטעמה לאספה, כשהוא מתפטר מתפקידו במשטרה. הוא נבחר מחדש לאספה ב-1957, 1962 ו-1967. ב-1972 הוא הפסיד את מושבו בראג'סטן, אך נבחר ב-1973 לרג'יה סבהה מטעם מאדהיה פרדש.

במהלך מצב החירום בהודו מיוני 1975 עד מרץ 1977, נאסר שקהוואט, לצד מרבית מנהיגי האופוזיציה.

בבחירות לאספה המחוקקת של ראג'סטן ב-1977 חזר שקהוואט ונבחר לאספה הפעם מטעם מפלגת ג'נטה, שאליה הצטרפה בהרטיה ג'אנה סנג לצד שאר מפלגות האופוזיציה. המפלגה נצחה בבחירות, ושקהוואט מונה לראש השרים של ראג'סטן, תפקיד בו החזיק עד ל-15 בפברואר 1980, אז פוזרה ממשלתו על ידי נשיא הודו, בעקבות ניצחון הקונגרס הלאומי ההודי בבחירות הכלליות. בבחירות לאספה הפסידה מפלגתו, ומיולי 1980 עד דצמבר 1989 כיהן שקהוואט כיו"ר האופוזיציה באספה. בתקופה זו הצטרף למפלגת העם ההודית, שהוקמה ב-1980.

בבחירות לאספה המחוקקת של ראג'סטן ב-1990 ניצחה קואליציה בין מפלגת העם ההודית וג'נטה דאל, ושקהוואט חזר לכהן כראש השרים ממרץ 1990 עד דצמבר 1992. גם ממשלתו השנייה פוזרה עם ממשלות מאדהיה פרדש והימאצ'ל פרדש שנשלטו על ידי מפלגת העם ההודית בעקבות הריסת מסגד באבור ב-1992, והוחל שלטון הנשיא על ראג'סטן עד לאחר הבחירות לאספה בנובמבר 1993. בבחירות אלו שוב ניצח שקהוואט, שהפעם כיהן כהונה מלאה מדצמבר 1993 עד דצמבר 1998.

בבחירות לאספה המחוקקת של ראג'סטן בנובמבר 1998 הפסיד שקהאווט, שהיה למנהיג האופוזיציה באספה.

באוגוסט 2002 נבחר שקהוואט לסגן נשיא הודו, והיה לסגן נשיא הראשון מטעם מפלגת העם ההודית.

שקהוואט התמודד על משרת נשיא הודו מול פרטיבה פטיל ביולי 2007 והובס. בעקבות תבוסתו התפטר מכהונתו כסגן נשיא הודו, כחודש קודם סיום כהונתו.

שקהוואט נפטר ב-15 במאי 2015, וגוויתו נשרפה.

== חיים אישים ==
שקהוואט היה נשוי לסוראג' קאנהור, והייתה להם בת יחידה.

== קישורים חיצוניים ==

* 

== הערות שוליים ==

קטגוריה:סגני נשיאי הודו
קטגוריה:ראשי ממשלות המדינות והטריטוריות של הודו
קטגוריה:חברי הרג'יה סבהה
קטגוריה:ראשי שרים מטעם מפלגת העם ההודית
קטגוריה:הודים שנולדו ב-1925
קטגוריה:נפטרים ב-2010
קטגוריה:אישים שנכלאו במהלך מצב החירום בהודו
אנמריה מרינקה

אנמריה מרינקה (ברומנית: Anamaria Marinca; נולדה ב-1 באפריל 1978) היא שחקנית קולנוע, טלוויזיה ותיאטרון רומנייה.

==ביוגרפיה==
מרינקה נולדה ביאסי, אמה כנרית ואביה פרופסור לתיאטרון, בילדותה למדה לנגן על כינור, היא למדה באוניברסיטת ג'ורג'ה אנסקו לאמנויות (Universitatea Națională de Arte „George Enescu).

ב-2004 גילמה נערת ליווי במיני סדרה הבריטית-קנדית "Sex Traffic", על תפקיד זה זכתה בשלושה פרסים וביניהם פרס באפט"א לטלוויזיה, ב-2006 הופיעה בפרק של הסדרה מלון בבילון.

ב-2007 שיחקה בסרט "4 חודשים, 3 שבועות ויומיים", המתרחש ברומניה הקומוניסטית ומספר על סטודנטיות באוניברסיטה הבאות לבצע הפלה. היא זכתה לשבחים עבור תפקידה וקיבלה מועמדות לפרס האקדמיה האירופית לקולנוע. באותה שנה שיחקה פקידת קבלה במלון בסרט "נעורים ללא נעורים" המתבסס על רומן מאת הסופר הרומני מירצ'ה אליאדה.

ב-2009 בסרט "Storm" העוסק במלחמת בוסניה, באותה שנה שיחקה מכשפה בסרט הרוזנת ובסרט האירי חמש דקות של גן עדן, ב-2011 שיחקה אמנית רחוב בסרט הרומנטי "Perfect Sense".

בשנת 2023 כיכבה בתפקיד הראשי בסרט האוסטרלי "משק בית למתחילים" <small>(אנ')</small> של הבמאי הצפון מקדוני גורן סטולבסקי <small>(אנ').</small> 

בתיאטרון שיחקה במחזה מידה כנגד מידה.

==קישורים חיצוניים==

קטגוריה:שחקניות קולנוע וטלוויזיה רומניות
קטגוריה:שחקניות תיאטרון רומניות
קטגוריה:מהגרים מרומניה
קטגוריה:מהגרות לממלכה המאוחדת
קטגוריה:רומניות שנולדו ב-1978
קטגוריה:זוכות פרס באפט"א לטלוויזיה לשחקנית הטובה ביותר
סטופחם

סטופחם (ברוסית: СтопХам) היא תנועה חברתית ומלכ"ר ברוסיה, הממצב את עצמו כפרויקט פדרלי, ומתנגד לגסות רוח והפרות של חוקי התנועה על ידי נהגי רכב. התנועה נוסדה בשנת 2010 במוסקבה. פעיליה נמצאים לא רק במספר ערים רוסיות, אלא גם באוקראינה, מולדובה, בלארוס וגאורגיה.

ב-21 במרץ 2016 נסגר המלכ"ר על פי החלטה של בית המשפט העירוני של מוסקבה לבקשת משרד המשפטים. ב-2 בספטמבר 2016 ביטל בית המשפט העליון של רוסיה את ההחלטה לסגור את המלכ"ר.

בספטמבר 2018, בית המשפט העירוני של מוסקבה, לבקשת משרד המשפטים, סגר שוב את המלכ"ר.<ref>https://www.zr.ru/content/news/913961-stopkhamu-prishel-konets-mosgors/</ref>

ב-19 בפברואר 2024 פורסם ששלושה מחברי תנועת סטופחם נידונו ל-6 שנות מאסר על מכות עם יחידת גרום ביוני 2022 במוסקבה<ref>https://overclockers.ru/blog/ProKino/show/139997/Shest-let-kolonii-poluchili-aktivisty-StopHama-za-sryv-operacii-narkopolicejskih-v-2022-godu</ref>.

==קישורים חיצוניים==
* 

== הערות שוליים ==

קטגוריה:רוסיה: ארגונים
תחזור

"תחזור" הוא שיר של הפרויקט של עידן רייכל בביצועה של הזמרת הישראלית רוני דלומי. הוא יצא לאור ב-31 באוקטובר 2023, באמצעות חברת התקליטים הליקון ארומה מיוזיק, כסינגל המוביל מתוך אלבום האולפן החמישי של הפרויקט, מגדל של אור (2024). את השיר כתבו והלחינו עידן רייכל ואבי אוחיון והפיק רייכל.

השיר יצא בצל מלחמת חרבות ברזל והוקדש לחטופים במסגרת החטיפה לעזה ולנרצחים.

==רקע וכתיבה==
את השיר כתבו עידן רייכל ואבי אוחיון והפיק רייכל. בצאתו של השיר פרסם רייכל הצהרה בה כתב: , והוסיף . זה שיתוף הפעולה הראשון של רייכל ודלומי, כ-13 שנים לאחר שהקליטה את השיר "Cada Dia" מתוך האלבום בין קירות ביתי (2008) של הפרויקט של עידן רייכל באלבום הבכורה שלה קצת אחרת (2010).

==קבלה ביקורתית==
מבקר המוזיקה יוסי חרסונסקי העניק ביקורת חיובית לשיר, בה אמר: 

==מיקומי שיא==

==היסטוריית יציאות לאור==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|31 באוקטובר 2023
|סטרימינג • הורדה דיגיטלית
|הליקון ארומה מיוזיק
|
|}

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי הפרויקט של עידן רייכל
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי עידן רייכל
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי עידן רייכל
קטגוריה:שירי מלחמת חרבות ברזל
קטגוריה:שירים על געגוע
קטגוריה:שירים על זמן
קטגוריה:שירים על תקווה
קטגוריה:סינגלים בהוצאת הליקון ארומה מיוזיק
הוגו רמניסיאנו

הוגו רמניסיאנו (רמניצ'אנו) (ברומנית: Hugo Râmniceanu; בצרפתית: Hugo Ramniceanu; 6 בפברואר 1917 – 21 באוגוסט 2008) היה תעשיין, פעיל ציוני ונדבן צרפתי, יהודי יליד רומניה. הצטיין בתחום תעשיית הטקסטיל, בהתחלה ברומניה ואחרי 1947 בצרפת. הוא כיהן כיושב ראש הסניף הצרפתי של קרן היסוד ונודע כאחד מחשובי התורמים בתחום הפיתוח, התרבות, הרווחה, הבריאות והמחקר בישראל .

==קורות חייו==
===ילדות ופעילותו ברומניה===
רמניסיאנו נולד ב-1917 בעיירה רמניקו סראט ברומניה, בשם הוגו לייבוביץ'.
. הוא היה השני בין ששת הילדים של ינקו לייבוביץ' ושל פסיה, בת למשפחת ורטנשטיין.
בני משפחת לייבוביץ' אימצו את השם רמניצ'אנו לפי העיירה שבה חיו. ב-1943 התחתן הוגו עם ולריה (ואלי), בת לבית ונדר. לזוג נולדו שני ילדים:ג'רלד (יליד 1946) ומוניק, לימים ד"ר מוניק בראל.
אחרי נפילת הדיקטטורה הצבאית-פשיטסית של יון אנטונסקו ברומניה, למד רמניצ'אנו באקדמיה ללימודים גבוהים במסחר של בוקרשט.
ב-1945 הקים רמניצ'אנו את החברה לטקסטיל "אלביון". ב-1947 בעקבות עליית הקומוניסטים לשלטון ערקו רמניצ'אנו ומשפחתו לצרפת.
המפעל טקסטיל שאותו ניהל בבוקרשט הולאם והפך למפעל בשם "הגארדיה הצעירה"„Tânăra Gardă" .

===פעילותו בצרפת ובישראל===
בצרפת הקים רמניסיאנו חברות טקסקטיל - ולמון (Valmon- שם שהורכב מהאותיות הראשונות בשמות אשתו ולרי ובתו מוניק)ו-Valrupt. החל משנות ה-1970 הוא ניהל יחסי סחר עם תעשיית הטקסטיל הרומנית.

רמניסאנו מילא תפקידים בכירים באיגודים וארגונים של יהודי צרפת וכיהן מספר שנים כיושב ראש של קרן היסוד-צרפת. כמו כן היה גזבר של מגן דוד אדום צרפת,, ויושב ראש איגוד ידידי אוניברסיטת תל אביב בצרפת. הוא הצטיין בפעילות נדבנית ענפה ותרם למחקר המדעי, לחיי התרבות והאמנות בישראל, לקליטת יהודי ברית המועצות ואתיופיה, לטיפול בנכי צה"ל שנפגעו במלחמת יום הכיפורים, לקרן ירושלים.

===פרס הוגו רמניסיאנו===
ב-1987 הקים רמניסיאנו את "פרס הוגו רמניסיאנו לכלכלה" המוענק מאז בכל שנה באוניברסיטת תל אביב ליזמים שהצטיינו בתחום הכלכלה, הטכנולוגיה, המחקר והפיתוח בישראל .

הוגו רמניסיאנו התגורר בניי-סיר-סן, שם נפטר בגיל 91 ב-2008. הוא הובא לקבורה בבית העלמין בנייה, באיל-דה-פראנס.

==פרסים ואותות כבוד==
*1988 - דוקטור לשם כבוד של אוניברסיטת תל אביב
*יקיר קרן היסוד
*שער באוניברסיטת תל אביב נושא את שמו, כמו כן אודיטוריום באוניברסיטה נקרא על שמם של הוגו וואלי רמניסיאנו.

==הערות שוליים==

קטגוריה:תעשיינים צרפתים
קטגוריה:תעשיינים רומנים
קטגוריה:תעשיינים יהודים
קטגוריה:נדבנים יהודים צרפתים
קטגוריה:יהודים רומנים
קטגוריה:יהודים צרפתים
קטגוריה:מקבלי תואר דוקטור לשם כבוד מאוניברסיטת תל אביב
קטגוריה:פעילים ציונים
סלהודין

סולטאן סלאח א-דין עבדול עזיז שאה אל-חאג' איבני אלמרהום סולטאן היסאמודין עלאם שאה אל-חאג (בג'אווי: سلطان صلاح الدين عبدالعزيز شاه الحاج إبن المرحوم سلطان حسام الدين عالم شاه الحاج) היה היאנג די-פרטואן אגונג ה-11 של מלזיה והסולטאן השמיני של סלנגור.

טנגקו עבדול עזיז שאה נולד באיסטאנה בנדר טמאשה, ג'וגרה, קואלה לנגאט. הוא בנו הבכור של הסולטאן היסמודין.

הוא התחנך בבית הספר Pengkalan Batu Malay בקלאנג ב-1934. בשנת 1936 המשיך את לימודיו בקולג' המלזי קואלה קאנגסאר עד 1941, אז החלה מלחמת העולם השנייה. בתום המלחמה נסע לבריטניה בשנת 1947 ולמד בהאקדמיה הצבאית המלכותית בסנדהרסט ובקולג' ללימודי המזרח ואפריקה של אוניברסיטת לונדון במשך שנתיים.

עם שובו מבריטניה, שירת במחלקת שירות המדינה כקצין מתלמד במחלקת הסקרים של סלנגור. בהמשך שימש כמפקח על בתי ספר במשך שמונה שנים.

ב-1952 השתתף במשך שישה חודשים בקורס קצר טווח בחיל הצבאי המלזי בפורט דיקסון והוצב בנציבות המלכה בדרגת קפטן. לאחר מכן הועלה לדרגת רב-סרן.

עם מות אביו, הסולטאן היסמודין, הפך לסולטאן השמיני של סלנגור בספטמבר 1960 והוכתר ביוני 1961.

בפברואר 1974 חתם הסולטאן סלאח א-דין על ויתור של קואלה לומפור (שהייתה טריטוריה ובירתה של סלנגור) והעברתה לממשלה הפדרלית כדי ליצור טריטוריה פדרלית.
ב-1978 הוא היה ממייסדי העיר שה אלם שהפכה להיות בירת סלנגור החדשה והחליפה את העיר קלאנג ששימשה כבירת סלנגור במשך ארבע שנים.
בעיר שה אלם מבנים וכבישים רבים נקראים על שמו.

באפריל 1984 מונה לקומודור הראשי של הצי המלכותי המלזי על ידי הכוחות המזוינים של מלזיה במקום תפקיד הקולונל העליון של חיל האוויר המלכותי המלזי, בו החזיק מאז 1966.

סלאח א-דין החזיק בדרגת מרשל חיל האוויר המלכותי המלזי, פילדמרשל של צבא מלזיה ואדמירל הצי המלכותי המלזי בהתאם להוראות החוקה שהפכו אותו לקצין הצבא המלכותי השני שהפך למפקד העליון של הכוחות המזוינים.

באפריל 1999 הוא מונה ליאנג די-פרטואן אגונג ה-11 של מלזיה.

ב-2001 בתקופת שלטונו כשליט מלזיה, הפכה העיר פוטרג'איה שהייתה גם היא טריטוריה של סלנגור לטריטוריה פדרלית.

בנובמבר 2001 הלך לעולמו חודשיים אחרי שעבר ניתוח לב שממנו לא התאושש.
הוא נקבר במאוזוליאום המלכותי ליד מסגד סולטאן סולימאן בקלאנג.

==קישורים חיצוניים==

קטגוריה:נפטרים ב-2001
קטגוריה:ילידי 1926
קטגוריה:מלכי מלזיה
א-זאוויה (ג'נין)

א-זאוויה (בערבית: الزاوية) הוא כפר פלסטיני קטן בנפת ג'נין, הנמצא כ־16 ק"מ דרומית-מערבית לעיר ג'נין, בגובה של 415 מ' מעל פני הים.

== מקור השם ==
פירוש המלה זאוויה (زاوية) הוא זווית ובהקשר המוסלמי הדתי זאווייה היא חדר צנוע, שהיה לרוב, בפינת זווית של חצר המסגד (מכאן שם החדר), ושימש מעון, או חדר התבודדות, לדרווישים צופיים. זאב וילנאי מעלה סברה שייתכן וראשית המקום הייתה כזו.<ref></ref>

במרכז הכפר נמצא מקאם שיח' עלי אבו אל ופא, שהיה, ככל הנראה נכבד מקומי. כמה מאות מטרים מערבית לכפר נמצאת מערת השיח' עלי (בערבית: مغارة الشيخ علي מע'רת אל שיח' עלי) וייתכן שיש קשר בין שני המקומות.

== אוכלוסייה ==
אוכלוסיית הכפר נאמדה ב-1922 - 45 נפש, ב 1931 - 76 נפש, ב-1945 - 120 נפש, ב-1961 - 152 נפש, וב-1997 - 524 נפש.<ref name=":0"></ref>

== אדמה, חקלאות ומים ==
שטח הכפר הוא 1,066 דונם, מהם - דונם אחד מושע.<ref name=":0" /> הכפר בנוי על כ־4 דונם, 324 דונם מעובדים והיתר - 738 דונם הם אדמת בור.<ref name=":0" />

== אתרים ארכאולוגיים ==
בכפר ובסביבתו ישנם חדרי קבורה חצובים בסלע.

== הערות שוליים ==

קטגוריה:הרשות הפלסטינית: יישובים
קטגוריה:נפת ג'נין
תוכנית FIA

תוכנית FIA (באנגלית:Future Imagery Architecture, שיטת צילום עתידית) הייתה תוכנית לבניית דור חדש של לווייני צילום בתחום האופטי ומכ"ם מפתח סינתטי עבור משרד הסיור הלאומי. מכרזים לפיתוח המערכת הסתיימו בשנת 1999 כאשר ריית'יאון זכתה בחלק הקרקעי של המערכת ובואינג בבניית ושיגור לוויינים. בשנת 2005 המרכיב האופטי של המערכת בוטל. לווייני מכ"ם מפתח סינתטי שוגרו החל משנת 2010.

מטרות ויעדים של התוכנית אינם ברורים וסודיים עד היום. ככל הנראה היה מדובר בניית לוויינים קטנים וקלים לעומת הדור הקודם. כמו כן ייתכן והיה תוכנית להציב אותם במסלול גבוהה יותר כדי להגן מפני התקפות.

תכנון החלק האלקטרו-אופטי נתקל בבעיות טכניות רבות. בשנת 2003 "בואינג" הודיע על הצורך בתכנון מחדש לאור אי יכולת השגת יעדים עם התכנון הקיים. בשנת 2005 התברר שבפיתוח כבר הושקעו 10 מיליארד $ ובואינג נמצא בהשקעת יתר. בספטמבר 2005 חוזה עם בואינג בוטל ובמקום זה לוקהיד מרטין קיבלה חוזה לבניית זוג חדש של לוויינים מדגם KH-11 KENNEN. בשנת 2012 טלסקופים שנבנו עבור הפרויקט נתרמו לנאס"א. משקל כל טלסקופ היה כ-1,700 ק"ג. בנוסף המערכת הייתה צריכה לכלול כ-10 לוויינים והיו אמורים לספק מידע באיכות הרבה יותר טובה מלווייני "KH-11 KENNEN".

מרכיב שכולל לווייני מכ"ם מפתח סינתטי התקדם בהתאם לתוכנית. לווייני התוכנית שוגרו מבסיס חיל האוויר ונדנברג בשנים 2010–2018. הלוויינים פועלים בגובה של כ-1000 ק"מ. הם החליפו לווייני מסדרה "Lacrosse" ששיגורם הופסק בשנת 2005. בסך הכול שוגרו 5 לוויינים.

==קישורים חיצוניים==
* [https://www.globalsecurity.org/intell/systems/fia.htm תיאור התוכנית]
* [https://space.skyrocket.de/doc_sdat/topaz-1.htm תיאור הלוויינים]

==הערות שוליים==

קטגוריה:לוויינים אמריקאיים
קטגוריה:צילום על ידי לוויין
קטגוריה:לווייני ריגול
אקאצוקי

אקאצוקי (ידוע גם כ-Venus Climate Orbiter (VCO), Planet-C) היא הגשושית לכוכב הלכת נוגה מטעם הסוכנות החלל היפנית. היא שוגרה במאי 2010. מטרת הגשושית היא לחקור אטמוספירה של נגה. נכון לנובמבר 2023 הגשושית פועלת ומעבירה מידע.

==היסטוריה==
הגשושית מיועדת לחקר אטמוספירה של נגה מגובה שונה. השיגור היה מתוכנן ל-18 במאי ונדחה עקב תנאי מזג אוויר באתר השיגור. הוא בוצע ב-20 במאי 2010 ממרכז החלל טנגשימה. באותו שיגור היו מספר חלליות נוספות לרבות "איקרוס)".

משקל הגשושית כ-500 ק"ג והיא נושאת 5 מצלמות. פאנל סולארי מספק כ-700 ו"ט בתנאי נגה.

ב-דצמבר 2010 הגשושית הגיע לסביבות היעד ומדחף שלה התחיל לעבוד במטרה לעבור למסלול המתוכנן סביב נגה. עקב בעיית תקשורת ותקלה במדחף התמרון לא הצליח וגשושית עברה למסלול לא מתוכנן עם זמן הקפה של 203 ימים. לאחר ניתוח המצב התברר שניתן להעביר את הגשושית במסלול קרוב למקורי בדצמבר 2015. תיקוני מסלול החל במהלך קיץ 2015 והסתיימו ב-9 בדצמבר. הגשושית עברה למסלול סביב נגה בגובה 1,000-10,000 ק"מ עם זמן הקפה 10–13 ימים.

במאי 2016 החלה עבודה שגרתית של מצלמות הגשושית. משך פעולה מתוכנן היה כשנתיים. תקופה זו הוארכה מספר פעמים. נכון לסוף 2023 העברת נתונים נמשכת.

בתקופת פעילות מכשירי ומצלמות הגשושית העבירו נתונים רבים על מצב האטמוספירה של נגה.

==קישורים חיצוניים==

* 
* [https://www.jaxa.jp/countdown/f17/index_e.html מידע על פעילות הגשושית]
* [https://www.jaxa.jp/countdown/f17/pdf/presskit_akatsuki_e.pdf דיווח לעיתונות]
* 

קטגוריה:גשושיות יפניות
קטגוריה:משימות לחקר נוגה
קצירת זרע מהמת

קצירת זרע מהמת היא פרוצדורה של נטילת זרע מגופו של גבר שנפטר, לאחר מותו, ושמירת הזרע בהקפאה עד לשימוש בו בתהליך הפריה, לשם הולדה לאחר המוות. פרוצדורה זו מבוצעת, בין היתר, בחללי מלחמה, לפי בקשת קרוביהם. הפרוצדורה אפשרית בטווח של 24–36 שעות לאחר המוות.

במהלך מלחמת חרבות ברזל הוגמשו בישראל הכללים לאישור קצירת זרע מהמת, ונעשו עשרות הליכים כאלה.

== ראו גם ==
* הולדה לאחר המוות
* לידה שלאחר המוות
* הזרעה מלאכותית
* הפריה מלאכותית

== קישורים חיצוניים ==
* [https://www.news1.co.il/explorer/הנחיות%20היועץ%20המשפטי%20לממשלה/הנחיות%20היועץ%20המשפטי%20לממשלה%20-%20חלק%20ב/נטילת%20זרע%20לאחר%20המוות%20ושימוש%20בו.pdf נטילת זרע לאחר המוות ושימוש בו], הנחיות היועץ המשפטי לממשלה, 27 באוקטובר 2003
* איתי אפטר ונורית ענבל, [https://www.court.org.il/nato/nato104.htm נטילת זרע מנפטר ושימוש בו: הגשמת חלום או חלום בלהות? בעקבות הנחיות היועץ המשפטי לממשלה], באתר "דיון פומבי", "תפוצת נאטו"
* [https://main.knesset.gov.il/news/pressreleases/pages/press14.08.22.aspx חוק תרומת זרע מחייל שנפל: "חוק מכונן פורץ דרך"], באתר הכנסת, 14 באוגוסט 2022
* הרב ד"ר מרדכי הלפרין, [https://www.medethics.org.il/ask/קצירת%20זרע%20מחללי%20מלחמה/ קצירת זרע מחללי מלחמה], מכון שלזינגר לחקר הרפואה על פי ההלכה, 23 באוקטובר 2018
* הרב יובל שרלו, [https://ethics.tzohar.org.il/נייר-עמדה-שימוש-בזרעו-של-מת/ שימוש בזרעו של מת (נייר עמדה)], 3.3.1, באתר צהר, 7 באוקטובר 2017
* [https://me.health.gov.il/parenting/family-planning/fertility-and-reproductive-health/fertility-preservation/sperm-utilization/ הנצלת זרע], באתר משרד הבריאות, 3 ביוני 2024.
* [https://www.din.co.il/articles/12991/B-30298/ הפריה לאחר מוות: האם אישה תוכל להרות מזרע בן זוגה המנוח חרף התנגדות משפחתו?], באתר דין - עורכי דין ומידע משפטי בישראל, 7 במאי 2024.
*[https://fs.knesset.gov.il/globaldocs/MMM/e9419729-b213-ed11-814a-005056aac6c3/2_e9419729-b213-ed11-814a-005056aac6c3_11_19598.pdf נטילה ושימוש לצורך הפריה בזרע של אדם שנפטר – סקירה משפטית משווה], מרכז המחקר והמידע של הכנסת, 11 באוגוסט 2022
* 

== הערות שוליים ==

קטגוריה:רפואת פוריות
לרויס הוקינס

לרויס סי. הוקינס (באנגלית: LaRoyce C. Hawkins נולד ב-4 במאי 1988) הוא שחקן אמריקאי, סטנדאפיסט, אמן ספוקן וורד,<ref name="NBC"></ref> ומוזיקאי .<ref name="Sun"></ref>

== ביוגרפיה ==
הוקינס נולד וגדל בהארווי, אילינוי, פרבר דרומי של שיקגו. הוא גדל הוא גר עם סבו וסבתו עד גיל 13.

הוקינס למד בתיכון ת'ורנטון, שם שיחק בתחילה כדורסל. <ref></ref> בהשפעת סבו "לבחור מה גורם לך להרגיש טוב יותר", הוקינס עזב את קבוצת הכדורסל בשנה ב' והצטרף לצוות הדיבייט, שם הפך פעמיים לאלוף המדינה.

בשנת 2005, הוקינס זכה במקום הראשון באירוע הקומדיה המקורית של איגוד התיכונים של אילינוי, וגם במקום השלישי בתחרות המדינה IHSA בפרשנות הומוריסטית. בשנת 2006, הוא ושותף זכו בתואר הממלכתי בדואט הומוריסטי, בעוד שהוקינס גם הגיע למקום הרביעי באותה שנה בקטע סטנד אפ קומדיה המקורית. <ref></ref>

== קריירה ==
הוקינס למד באוניברסיטת מדינת אילינוי בפקולטה לאמנויות תיאטרון. במחזה הראשון שלו בקולג', הוא כיכב בתור טולדו מההפקה של אוגוסט ווילסון הבלוז של מא רייני. בזמן לימודיו בקולג', הוא קיבל את התפקיד הראשון שלו בסרט קולנוע בדרמה הביוגרפית "המהיר", המבוססת על הביוגרפיה של ארני דייוויס, המגלם את חברו לצוות של דייוויס, ארט בייקר. הוא לקח חופשה של שנה וחצי מבית הספר, חזר ב-2007 וסיים את לימודיו ב-2012.<ref name="redbird" /> הוא חבר באחוות אומגה פסי פי.<ref name="redbird"></ref>

לפני שהח לשחק בסדרת הטלוויזיה שיקגו PD, הוקינס הופיע בסדרות טלוויזיה שונות בהן בולרז, "Tyler Perry's House of Payne" ודטרויט 1-8-7 בהפקת רשת ABC.

== חיים אישיים ==
בנו, רומן ג'ון נולד ב-13 באפריל 2017. <ref></ref> <ref></ref>

== פילמוגרפיה ==
=== קולנוע ===
{| class="wikitable sortable"
!שנה
! כותרת
! תפקיד
! class="unsortable" | הערות
|-
| 2008
|המהיר
| ארט בייקר
|
|-
| rowspan="2" | 2018
|Canal Street
| אמרי קרופורד
|
|-
|Hope Springs Eternal
| מר בייסר
|
|-
| 2019
|The Killing of Kenneth Chamberlain
| קנת צ'מברלין ג'וניור
|
|-
| 2021
|Hands Up
| טיי לורד
|
|-
| 2022
|North of The 10
| קייל שו
|
|}

=== טלוויזיה ===
{| class="wikitable sortable"
!שנה
! כותרת
! תפקיד
! class="unsortable" | הערות
|-
| 2011
| דטרויט 1-8-7
| דורסי גמבל
| פרק אחד<ref name="Redeye"></ref>
|-
| 2012
|Underemployed
| N\A
|פרק אחד
|-
| 2013-הווה
| rowspan="2" |שיקגו PD
| קווין אטוואטר
| תפקיד חוזר, 12 פרקים
|-
| 2014-הווה
| קווין אטוואטר
| תפקיד ראשי
|-
| 2017
|שיקגו JUSTICE
| קווין אטוואטר
| 2 פרקים
|-
| 2019-הווה
|South Side
| מייקל 'שו' אוונס
| תפקיד חוזר
|-
| 2019-הווה
| שיקגו MED
| קווין אטוואטר
| 3 פרקים
|}

==קישורים חיצוניים==

== הערות שוליים ==

קטגוריה:בוגרי אוניברסיטת המדינה של אילינוי
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1988
רגשות (סרט)

רגשות (באנגלית: Interiors) הוא סרט דרמה אמריקאי משנת 1978 בכתיבה ובימוי של וודי אלן, עם דיאן קיטון, ג'רלדין פייג', מורין סטייפלטון ומרי בת' הארט בתפקידים הראשיים.

זה סרט הדרמה הראשון של אלן שמושפע מדרמות פסיכולוגיות של אינגמר ברגמן והוא מתאר התפרקות חיי משפחה לאחר שהבעל מבשר לאשתו מול שלושת בנותיהם כי הוא עומד להיפרד ממנה ולהינשא לאישה אחרת.

וודי אלן היה מועמד לפרס אוסקר לבימוי הטוב ביותר, לפרס אוסקר לתסריט המקורי הטוב ביותר, לפרס גלובוס הזהב לבימוי הטוב ביותר ולפרס גלובוס הזהב לתסריט הטוב ביותר.

ג'רלדין פייג' הייתה מועמדת לפרס אוסקר לשחקנית הטובה ביותר, לפרס גלובוס הזהב לשחקנית הטובה ביותר - סרט דרמה וזכתה בפרס באפט"א לשחקנית הטובה ביותר בתפקיד משנה.

מורין סטייפלטון הייתה מועמדת לפרס אוסקר לשחקנית המשנה הטובה ביותר, לפרס גלובוס הזהב לשחקנית המשנה הטובה ביותר - סרט קולנוע.

==תקציר העלילה==
ארתור (א.ג. מרשל) הוא עורך דין בן 63, נשוי לאיב (ג'רלדין פייג') מעצבת פנים ולהם שלוש בנות:
*רנטה (דיאן קיטון) הבכורה היא משוררת שנמצאת כעת במשבר כתיבה. היא נשואה לפרדריק (ריצ'רד ג'ונסון), סופר כושל שמקנא בהצלחה ובכישרונה של אשתו, מרגיש תסביך נחיתות כלפיה ומתמכר לשתייה. על רקע זה הם רבים כל הזמן.
*ג'ואי (מרי בת' הארט) הבת האמצעית, נמצאת ביחסים עם מייקל (סם ווטרסטון). היא עובדת במשרד פרסום אך לא מוצאת עניין בעבודה, מחפשת את עצמה ומתרעמת על אמה שמעדיפה יותר את רנטה.
*פלין (כריסטין גריפית) הבת הצעירה, שחקנית בסרטי קולנוע וטלוויזיה ברמה נמוכה.
איב סובלת ממצבי רוח משתנים, בעיקר דיכאון. ארתור מזמן את הבנות ומודיע להן בנוכחות איב כי החליט להיפרד ממנה. הוא עוזב את הבית וחוזר כעבור זמן מה עם אשה שהכיר ביוון. זאת היא פרל (מורין סטייפלטון), אלמנה מלאת חיים. ארתור מודיע לבנות ולאיב כי ברצונו להתחתן. איב מגיבה בניסיון התאבדות בגז אך ניצלת ברגע האחרון.

ארתור מזמן את הבנות ובני זוגן לבית המשפחה על חוף הים בלונג איילנד, שם נערך טקס הנישואים. איב מגיעה לבית, נכנסת לים במטרת התאבדות וטובעת. ג'ואי מנסה להציל אותה אך היא כמעט טובעת וניצלת על ידי מייקל.

הבנות מניחות וורדים על ארונה של איב, הולכות על שפת הים ומנסות להתפייס אחת עם השנייה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דיאן קיטון
|רנטה
|
|-
|ג'רלדין פייג'
|איב
|
|-
|מורין סטייפלטון
|פרל
|
|-
|סם ווטרסטון
|מייק
|
|-
|א.ג. מרשל
|ארתור
|
|-
|ריצ'רד ג'ורדן
|פרדריק
|
|-
|מרי בת' הארט
|ג'ואי
|
|-
|כריסטין גריפית
|פלין
|
|-

|}

==קישורים חיצוניים==

*[https://www.youtube.com/watch?v=sINxS7X8fFQ קדימון לרגשות], באתר יוטיוב
*[https://www.tcm.com/tcmdb/title/22857/interiors#overview רגשות], באתר TCM

קטגוריה:סרטי 1978
קטגוריה:סרטים אמריקאיים
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטי וודי אלן
קטגוריה:סרטי יונייטד ארטיסטס
דרך אילאי

דרך אילאי (בהונגרית: Üllői út) היא השדרה הארוכה ביותר של בודפשט, המשתרעת ממרכז העיר (בלווארוש) עד לגבול הדרום-מזרחי של העיר לכיוון העיר אילה (Üllő). מיספור הבתים בצד הזוגי של הדרך גדל בקצב נמוך בהרבה מהצד האי זוגי, מכיוון שלאורכה יש טריזים רבים, למשל, יחידות של אוניברסיטת זמלווייס, נפליגט, פארקים שונים ועוד. למשל, מול בית מספר 121 עומד בית מספר 82, אקדמיית לודוביקה של הכוחות המזוינים המלכותיים ההונגריים, שפעלה בו עד 1945 (Ludoviceum), והיה בית הספר הגבוה לקצונה של הונגריה.

הדרך החלה להיבנות מגבול חומת העיר פשט הישנה בתחילת המאה ה-18. בהתחלה כונתה "דרך סולנוק" או "הדרך לסולנוק". המבנים העתיקים ביותר בכביש נמצאים סביב צומת רחוב ארקל, מכיוון שהקודמים נהרסו בשיטפון של 1838.

אורך דרך ואצי הוא 15&nbsp;ק"מ, היא ישרה לאורך כל הדרך, ועוברת בכיוון צפון-מערב - דרום-מזרח. הדרך מתחילה בכיכר קאלווין (Kálvin tér), והמספר הגדול ביותר של בתים לאורכה הוא 873. לכן היא נמצאת בצמוד ברבעים 19-18-10-9-8.

== תחבורה ==

קטע דרך אלאי מכיכר קאלווין ועד שדרת הטבעת הונגריה בקטע של שדרת קניבש קלמן Könyves Kálmán) körút) הוא הגבול הטבעי בין פרנצווארוש (רובע 9) לבין יוז'פווארוש (רובע 8). קו מטרו M3 ("המטרו הכחול") עובר מתחתיה דרך 8 תחנות.
== מבנים לאורך דרך אילאי ==
מבחינה אדריכלית, דרך אילאי מורכבת ממספר חלקים. ניתן לומר, שהחלק במרכז העסקים הראשי של העיר בולט מהרקע הארכיטקטוני האחיד שלו עם הבניין של המוזיאון לאמנויות שימושיות (Iparművészeti Múzeum), ולאחר מכן הקטע של רובע 8 המכונה "רובע קורווין" (Corvinnegyed), המשתרע על כמה מאות מטרים מהצומת של השדרה הגדולה. כשמתרחקים מתחנת המטרו בשם "קליניקות זמלווייס" (Semmelweis Klinikák), האקלקטיות משובצת עם הבניינים של "גיבורי השיקום העירוני" של שנות ה-70, כלומר בנייני הפאנל בסגנון הסובייטי. אחרי זה נמצאים בנייני המוסדות הגדולים והמונוליטיים, אוניברסיטאות, אצטדיונים, בתי חולים, והדרך ביניהם הופכת למעבר פיזי בלבד. בצומת שדרת הטבעת הונגריה, ניתן למצוא את תחנת האוטובוס למרחקים ארוכים בסגנון מודרני ובניין המשרדים ליד נפליגט.<ref>Végig az Üllői úton - ma; Zöldi Péter, Kravalik Zsuzsa: Az Üllői – Úttalan úton, keresztül a városon (34-51. o.), A Földgömb 30. évfolyam 3. szám - 2012. március ([https://adt.arcanum.com/hu/view/MTA_Foldgomb_2012/?pg=247&layout=s&query=Végig+az+Üllői+úton adt.arcanum.com])</ref>

== גלריה ==
<gallery widths="200px">
קובץ:Üllői Avenue looking toward Ferenc Boulevard, on right the Szabó Ervin Square Parking building. - IMG 0165 - Hungary, Pest.jpg|תחילת דרך אילאי
קובץ:Museo d'arte applicata.JPG|המוזיאון לאמנויות שימושיות (בודפשט)
קובץ:Emlékezet Temploma.jpg|הכנסייה הקלוויניסטית
קובץ:Kispest átépítés előtt.jpg|אזור קישפשט
</gallery>

== ראו גם ==
* [http://hampage.hu/trams/ulloi תחבורה חשמלית לשעבר והיום של דרך אילאיt]
* [https://index.hu/urbanista/2018/05/17/leghosszabb_ut_budapesten_ulloi_ut תערוכה מיוחדת נפתחה בשדרה הארוכה ביותר של בודפשט].

== ספרות ==
* לקסיקון בודפשט. עורך ראשי. לאסלו ברזה. 2. שלוחה, טרנס. מפרסם. בודפשט, 1993. אקדמית K. 
* לקסיקון יוז'פווארוש (רובע 8). עורך ראשי ריכרד נאג'. בודפשט, 1970. MSZMP VIII. Dist. ועדה - מטרופולין מועצת רובע 8.

== קישורים חיצוניים ==

== הערות שוליים ==

קטגוריה:בודפשט: תחבורה
טואנקו ג'עפר

טואנקו ג'עפר איבני אלמרהום טואנקו עבדול רחמן היה היאנג די-פרטואן אגונג העשירי של מלזיה בשנים 1994–1999 וסולטאן נגרי סמבילאן משנת 1967 ועד מותו ב-2008.

== קורות חייו ==
ג'עפר התחנך במכללת רפליס בסינגפור, ובאוניברסיטאות נוטינגהאם ואוקספורד.

בשנת 1957, לאחר שמלזיה קיבלה את עצמאותה, הוא שימש כדיפלומט.

בשנים 1957–1958 היה המזכיר הראשון של המשלחת הקבועה לאו"ם.

בשנים 1958–1962 היה המזכיר הראשון והקונסול המסחרי של השגרירות בלונדון.

בשנים 1965–1967 כיהן כשגריר בניגריה ובגאנה.

בשנת 1967, לאחר מות אחיו הבכור, הוא קודם לשליט סולטנות נגרי סמבלאן.

מ-1994 עד 1999 היה יאנג די-פרטואן אגונג של מלזיה. במשך חמש שנים לפני כן, הוא החזיק בתפקיד טימבלאן יאנג די-פרטואן אגונג (סגן השליט העליון). בתקופת שלטונו הצליחה מלזיה להתגבר על השלכות המשבר הפיננסי באסיה ולהפוך לאחת המדינות המובילות באזור אסיה-האוקיינוס השקט.

הוא החזיק בדרגת קולונל בצבא המלכותי והיה דוקטור לשם כבוד באוניברסיטאות במלזיה, הפיליפינים, נוטינגהאם, סנטיאגו וברוניי.

== קישורים חיצוניים ==

קטגוריה:מלכי מלזיה
קטגוריה:סולטאנים מלזים
קטגוריה:דיפלומטים
קטגוריה:שגרירים בגאנה
קטגוריה:שגרירים בניגריה
קטגוריה:מקבלי תואר דוקטור לשם כבוד מאוניברסיטת אופסלה
קטגוריה:מקבלי תואר דוקטור לשם כבוד מאוניברסיטת נוטינגהאם
קטגוריה:מקבלי עיטור מסדר ההצטיינות של הרפובליקה של פולין
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מקבלי עיטור מסדר השמש של פרו
קטגוריה:מסדר האמבט: אבירים וגבירות הצלב הגדול
קטגוריה:ילידי 1922
קטגוריה:נפטרים ב-2010
לוח וגיר

"לוח וגיר" הוא שיר שנכתב על ידי יענקל'ה רוטבליט, הולחן והושר על ידי שמוליק קראוס. השיר מופיע באלבום האוסף שבעים שמונים, אלבום האוסף הראשון של קראוס, שיצא בשנת 1981 בהד ארצי.

==תוכן השיר==
השיר "לוח וגיר" מתאר את מאווייו של נער המתאהב במורה שלו. השיר, בביצועו של שמוליק קראוס, יצא בשנת 1971. <ref></ref> בשיר התלמיד מביע רגשות אהבה ומשיכה כלפי מורתו המבוגרת ממנו. היחסים המציאותיים ביניהם מתרחשים במסגרת הכיתה, בשעת השיעור, ורק כך מתקיים קשר בין השניים.<ref></ref>

==ביצועים נוספים==
השיר מופיע בפסקול הסרט מכת שמש וביצע אותו יובל בנאי.

בשנת 1997 חידש את השיר גידי גוב בתוכניתו לילה גוב וליוותה אותו להקת התנינים. השיר הופיע באותה שנה באלבומו של דני ליטני הנושא את שמו. ביצוע ידוע נוסף הוא של עירית ענבי, חני נחמיאס ואהרון פררה.<ref></ref> את השיר ביצע דוד לביא בעונה התשיעית של תוכנית המציאות כוכב נולד. צעירי תל אביב ביצעו את השיר בסדרת הטלוויזיה, החופש האחרון. בקליפ הופיעו בין היתר ניר פרידמן, אורן שבו וניר גומז.<ref></ref>

== הערות שוליים ==

קטגוריה:שירי 1971
קטגוריה:שירי שמוליק קראוס
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שהולחנו על ידי שמוליק קראוס
מפרץ בנין

מפרץ בנין (באנגלית: Bight of Benin או Bay of Benin) הוא מפרץ באזור מפרץ גינאה בחוף מערב אפריקה, ששמו נגזר מממלכת בנין ההיסטורית.

== גאוגרפיה ==
המפרץ משתרע מזרחה לאורך כ מקייפ סנט פול עד לנון לדלתא של נהר הניז'ר. מזרחה הוא ממשיך במפרץ בוני (לשעבר מפרץ ביאפרה).<ref></ref>

אסוציאציות היסטוריות קושרות את המקום עם סחר העבדים האטלנטי והביאו לכך שהאזור נודע כחוף העבדים. כמו באזורים רבים אחרים ברחבי אפריקה, ממלכות ילידים חזקות לאורך מפרץ בנין הסתמכו רבות על סחר עבדים עתיק יומין, שהתרחב מאוד לאחר הגעת מעצמות אירופה והפך למסחר עולמי עם הקולוניזציה של אמריקה. הערכות משנות ה-40 של המאה ה-17 מצביעות על כך שבנין קלטה כ 1200 עבדים בשנה. ההגבלות הקשו על נפח העבדים לגדול עד שמדינות חדשות ומסלולים שונים החלו לאפשר גידול בסחר בעבדים.<ref>Transformations in Slavery, Lovejoy 1983, Pg. 54
</ref>

== התייחסויות תרבותיות ==
החוף של בנין עם נמל קוטונו ברקע
מפרץ בנין בזריחה

למפרץ בנין יש קשר ארוך לעבדות, החוף שלו ידוע כחוף העבדים. משנת 1807 ואילך – לאחר שמסחר בעבדים נעשה בלתי חוקי בבריטניה, הצי המלכותי יצר את טייסת מערב אפריקה על מנת לדכא ולרסק את סחר העבדים. מאמצים אלה הוגברו לאחר 1833, כאשר מסחר בעבדים נעשה בלתי חוקי בכל האימפריה הבריטית. מאמצים אלה נמשכו עד שנות ה-90 של המאה ה-19, ועלו לבריטניה סכומי כסף משמעותיים, ולצי המלכותי מאות, אם לא אלפי חיים של מלחים כתוצאה ממחלות טרופיות.

== היסטוריה ==
ב-1 בפברואר 1852 הפכו הבריטים את מפרץ בנין למדינת חסות בריטית, בסמכותם של הקונסולים של מפרץ בנין: הרפובליקה של בנין ומפרץ בנין נקראו על שם ממלכת בנין שהשתרעה מזרחה מכף סנט פול ועד לנון. דלתת נהר ניז'ר.

ב-6 באוגוסט 1861 הצטרפו מחוזות מפרץ ביאפרה ומפרץ בנין כמדינת חסות בריטית מאוחדת, שבסופו של דבר ימוזגו לניגריה.

במהלך שנות ה-30 של המאה ה-19 הפך הסחר בשמן דקלים לפעילות הכלכלית העיקרית, ובשנות ה-50 של המאה ה-20 התגלה נפט ששינה את מפת העיסוקים באזור.

== נהרות שמתנקזים למפרץ ==
נהרות רבים מהמדרון האפריקאי המערבי מתנקזים אל פתח בנין, והחשובים שבהם, ממערב למזרח, הם הבאים:
* נהר וולטה בגאנה
* נהר מונו בטוגו-בנין
* נהר אוגון בניגריה
* נהר ניז'ר בניגריה

==קישורים חיצוניים==

* 

== הערות שוליים ==

קטגוריה:מפרץ גינאה
אזלן שאה

סולטאן אזלן מוהיבדין שאה איבני אלמרהום סולטאן יוסף איזזודין שאה ע'פארולהו (בג'אווי: سلطان ازلن محب الدين شاه ابن المرحوم سلطان يوسف عز الدين شاه غفر ﷲ له) היה סולטאן פרק בין השנים 1984–2014 והיאנג די-פרטואן אגונג של מלזיה מ-1989 עד 1994.

אזלן שאה נולד בקמפונג מנגיס, באטו גאג'ה, פרק. היה בנו הצעיר של הסולטאן יוסוף איזודין שאה מפראק. אזלם שאה החל את לימודיו בבית הספר הממשלתי לאנגלית, Batu Gajah Sekolah Menengah Kebangsaan Sultan Yussuf. בלימודיו התיכוניים למד בקולג' המלזי קואלה קאנגסאר. לאחר מכן, הוא נסע לבריטניה, שם למד משפטים אוניברסיטת נוטינגהאם, וקיבל תואר ראשון במשפטים בשנת 1953. בשנת 1954 הוסמך לעורך דין.

לאחר חזרתו למלזיה, הוא הפך לשופט ולאחר מכן ללורד נשיא בית המשפט העליון.

בשנים 1986–2014 כיהן כנשיא אוניברסיטת מלאיה.

בינואר 1984 הפך לסולטאן פרק זמן לאחר מותו של בן דודו הסולטאן אידריס, הוכתר בשנת 1985. במרץ 1989 הוא נבחר על ידי מועצת הסולטנים ליאנג די-פרטואן אגונג התשיעי של מלזיה.

== קישורים חיצוניים ==

קטגוריה:מלכי מלזיה
קטגוריה:סולטאנים מלזים
קטגוריה:בוגרי אוניברסיטת נוטינגהאם
קטגוריה:נשיאי אוניברסיטאות ומכללות
קטגוריה:ילידי 1928
קטגוריה:נפטרים ב-2014
אישטוואן פזקאש

אישטוואן פזקאש (במקור עד 1902 פליישמן,<ref>Az engedélyt tartalmazó BM rendelet száma/évszáma: 92985/1902. Forrás: MNL-OL 30792. mikrofilm 694. kép 1. karton. Névváltoztatási kimutatások 1902. év 9. oldal 26. sor</ref> בהונגרית: Fazekas István; אסטרגום, 8 בינואר 1895 – בודפשט, 9 באפריל 1937)<ref></ref> היה דוקטור לרפואה יהודי-הונגרי, רופא ילדים מהמצטיינים בהונגריה בתחום רפואת הילדים עד מותו הטרגי בגיל 42 בלבד. מאמריו המקצועיים הרבים פורסמו בכתבי עת מקצועיים בהונגריה ובארצות אחרות.

== ביוגרפיה ==
אישטוואן פליישמן נולד במשפחה יהודית ככבנם של הסוחר איגנץ פליישמן ושל אמה דויטשלנדר. את לימודיו התיכוניים השלים בבית הספר התיכון באסטרגום ובשנת 1913 עבר את בחינות הבגרות. לאחר מכן, הפך סטודנט לרפואה באוניברסיטת בודפשט (שמה היום אוניברסיטת אטווש לוראנד). עם פרוץ מלחמת העולם הראשונה התגייס וביצע שירות רפואי בחזית המזרחית בשדה הקרב הרוסי. בשחרורו השלים את לימודיו בפקולטה לרפואה של אוניברסיטת ארז'בט בפץ'. בשנת 1922 הוסמך לדוקטור לרפואה. לאחר התמחות הועסק בבודפשט כרופא ילדים של המכון הלאומי לחרשים-אילמים יהודים, ושל האגודה ההונגרית-יהודית למלאכת יד וחקלאות וכל של "אגודת החלב בחינם". בספטמבר 1926, יחד עם אשתו, אולגה וספרמי (1898–1988), רופאת שיניים, פתחו את המרפאה משלהם ברחוב קיראי 96.<ref>Pesti Napló, 1926. szeptember 5. (77. évfolyam, 201. szám)</ref> <ref></ref>

אישטוואן פזקאש מת בבית החולים היהודי חסד וצדק בדרך אמריקה מדלקת ריאות.

מאמריו הרבים פורסמו בכתבי עת הונגריים וזרים.

הוא לווה לדרכו האחרונה בבית הקברות היהודי ברחוב קוזמה.<ref>Ujság, 1937. április 14. (13. évfolyam, 83. szám)</ref>

== מעבודותיו (חלקי) ==
* על ה"דוויטול", תכשיר מוקרן ארגוסטרול הונגרי. (רפואה, 1929, 12)
* מספריו: סיפורו של סם החיים החדש (Az új életelixir története)

== לקריאה נוספת ==
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* לקסיקון יהודי הונגרי. 1929. עורך פטר אויווארי. [http://mek.niif.hu/04000/04093/html/0271.html גישה מקוונת]

== קישורים חיצוניים ==
* ספרו: [https://bookline.hu/product/home.action?_v=Fazekas_Istvan_Az_uj_eletelixir_tortene&type=20&id=3873158 סיפורו של סם החיים החדש] (Az új életelixir története) באתר bookline

== הערות שוליים ==

קטגוריה:רופאים יהודים הונגרים
קטגוריה:רופאי ילדים יהודים הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:אסטרגום: אישים
קטגוריה:בוגרי אוניברסיטת פץ'
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1895
קטגוריה:הונגרים שנפטרו ב-1937
גאי סיגסוורת'

אלן ארתור גאי סיגסוורת (באנגלית: Allan Arthur Guy Sigsworth; נולד במאי 1960) הוא מפיק מוזיקלי ופזמונאי אנגלי.<ref name=":0"></ref> במהלך הקריירה שלו, הוא עבד עם אמנים ומוזיקאים רבים, כולל סיל, ביורק, מדונה, בריטני ספירס, אימוג'ן היפ , אלאניס מוריסט, אריק וייטאקר, אליסון מויה ואורורה. הוא גם שיתף פעולה עם מוזיקאים אינסטרומנטליים שונים.<ref></ref>

סיגסוורת' היה שותף להפקת האלבום Empathy של מנדליי בשנת 1998.<ref></ref> בהמשך לכך, היה שותף לכתיבת הלהיט "What It Feels Like for a Girl" עם מדונה ודייוויד טורן, עבור אלבומה Music משנת 2000.<ref></ref> סיגסוורת' גם כתב את השיר "Nothing Fails" עם ג'ם לאלבומה של מדונה מ-2003 American Life.<ref></ref>

== ביוגרפיה ==
אלן ארתור גאי סיגסוורת' נולד במאי 1960,<ref></ref> וגדל באיקלי, מערב יורקשייר, שם פיתח תשוקה למוזיקה מוקדמת,<ref></ref> ובמיוחד למלחין מהמאה ה-14 גיום דה מאשו. הגיבורים המוזיקליים המוקדמים ביותר שלו היו רב-הנגן דייוויד מונרו והמלחין דייוויד פאנשאו. הוא היה תלמיד בבית הספר התיכון לידס בשנות ה-70. הוא למד לנגן בצ'מבלו, תחילה בבית הספר בקאסה דה מטאוס בפורטוגל, ואחר כך במשך שנה בקונסרבטוריום אוטרכט בהולנד. הוא טייל באירופה כשניגן בצ'מבלו עבור תזמורת הבארוק של האיחוד האירופי.<ref name=":0" />

== דיסקוגרפיה ==
=== אלבומי אולפן ===
* 2019: STET

== קישורים חיצוניים ==
* 

== הערות שוליים ==

קטגוריה:אמני מוזיקה אלקטרונית בריטים
קטגוריה:מפיקים מוזיקליים בריטים
קטגוריה:מוזיקאים אנגלים
קטגוריה:פזמונאים בריטים
קטגוריה:אנגלים שנולדו ב-1960
קטגוריה:אמני מרקורי KX
דייוויד טורן

דייוויד אם. טורן (באנגלית: David M. Torn; נולד ב-26 במאי 1953) הוא גיטריסט, מלחין ומפיק אמריקאי.

הוא התמקצע בנגינה על כלים אלקטרוניים ואקוסטיים והתמחה בשימוש בלופ .

== רקע וקריירה ==
טורן עבד ותרם במהלך הקריירה המוזיקלית שלו להקלטות של עשרות אמנים ומוזיקאים כדוגמת דייוויד בואי, קיי די לאנג, ג'ון לג'נד, מדונה ("What It Feels Like for a Girl"), טורי איימוס, ביל ברופורד, טוני לוין, מיק קארן, דייוויד סילבאן, Chocolate Genius, מייקל שרייב, סטיב רואץ', פטריק או'הרן, אנדי ריינהארט, מאט צ'מברלין, משיל נדיאוצלו ודון צ'רי.

בנוסף לעבודותיו כמלחין, הקריירה המוזיקלית של טורן כללה השתתפות במוזיקה לסרטים כדוגמת: "אורות של ליל שישי", "ולווט גולדמיין", "אדפטיישן", "ביג לבובסקי", "השתולים", "פרווה", "התרמית", "קליפורניה", "טראפיק", "תהפוכות הגורל", "טיבט" ו"שלושה מלכים".<ref></ref> הוא למד אצל ליאונרד ברנשטיין (במסגרת הסדרה "מוזיקה למלחינים צעירים"), וכן אצל הגיטריסטים ג'ון אברקרומבי, פט מרטינו, פול וייס וארתור באזיל. טורן עובד מתוך האולפנים האישיים שלו, הידועים בשם Cell Labs; מדי פעם, הוא משתמש בשם הבמה "ספלאטרסל".

בניו יורק טיימס סקרו את אלבום הסולו של טורן מ-2015, Only Sky, וקבעו שהוא .<ref></ref>

== דיסקוגרפיה ==
=== אלבומי אולפן ===

== קישורים חיצוניים ==

== הערות שוליים ==

קטגוריה:מלחינים אמריקאים במאה ה-20
קטגוריה:מלחינים אמריקאים
קטגוריה:מוזיקאי ג'אז
קטגוריה:גיטריסטים אמריקאים
קטגוריה:אמריקאים ממוצא אוסטרי
קטגוריה:אמריקאים ממוצא גרמני
קטגוריה:אמריקאים שנולדו ב-1953
מרתה קורטג

מרתה קורטג (לבית קינסקר, בהונגרית: Kurtág Márta; 1 באוקטובר 1927 − 17 באוקטובר 2019) הייתה פסנתרנית קלאסית יהודייה-הונגרייה ומורה אקדמית לפסנתר. היא הייתה אשתו של המלחין ג'רג' קורטג, איתו הופיעה במשך 60 שנה, כולל בפסטיבלים בינלאומיים. הם ניגנו לעיתים קרובות מאוסף היצירות שלו בשם "משחקים" (Játékok), שגם אותו הקליטו ביחד.

== ביוגרפיה ==
משמאל לימין: שרה גרלוצי, מרתה קורטג וג'רג' קורטג ב-[[2014]]
קינסקר נולדה במשפחה יהודית בעיר אסטרגום בהונגריה. היא למדה פסנתר אצל אנדראש מיהאי וליאו ויינר. שם בבודפשט הכירה את בעלה לעתיד, ג'רג' קורטג, כשעברה ב-1946, כדי ללמוד באקדמיה למוזיקה ע"ש פרנץ ליסט. הם נישאו ב-1947, ובנם ג'רג' נולד ב-1954. בעלה קיבל את התואר בקומפוזיציה (הלחנה) בשנת 1955. היא לימדה תחילה בבית הספר התיכון למוזיקה בלה ברטוק בבודפשט בשנים 1953–1963.

בשנים 1957–1958, לאחר המרד ההונגרי, התגוררו בני הזוג בפריז, שם למדה אצל מקס דויטש , אוליבייה מסייאן ודריוס מיו. היא לימדה פדגוגיה מוזיקלית באקדמיית למוזיקה ע"ש פרנץ ליסט משנת 1972.

קורטג תוארה כ"בעלת משמעות מכרעת בכל תחום" בחיי בעלה, כפסנתרנית שעמו הופיעה ו"כמאזינה ומבקרת הראשונה של יצירותיו בתהלך יצירתם". הם הופיעו יחד במשך 60 שנה, בקונצרטים, ברדיו ובהקלטות. ניגנו לעיתים קרובות מתוך אוסף של היצירות של בעלה (משחקים) לשתים ולארבע ידיים, כולל עיבודים של יצירות יוהאן סבסטיאן באך. כשבעלה היה המלחין המפורסם של פסטיבל המוזיקה של ריינגאו ב-2004, היא ניגנה עמו מ"משחקים" בקונצרט. הם ערכו קונצרטים בפסטיבל אלדבורו ב-2008, עם הכנר הירומי קיקוצ'י (Hiromi Kikuchi) והפסנתרן פייר-לורן אימאר (Pierre-Laurent Aimard) ב-The Maltings.

הם גם ניגנו מהאוסף באולם זנקל (Zankel Hall) בקרנגי הול בניו יורק בשנת 2009, בפריז בפסטיבל הסתיו (Festival d'Automne) ובפסטיבל לפסנתר על ג'קובנס (Festival le Piano aux Jacobins), בתיאטרון ז'ו דה פום (Théâtre du Jeu de Paume) באקס-אן-פרובאנס, בספריית הקונגרס בוושינגטון הבירה ועוד ועוד. כשג'רג' קורטג קיבל את מדליית הזהב מהאגודה הפילהרמונית המלכותית בלונדון ב-2013, הם ניגנו יחד באולם המלכה אליזבתשם. מבקר מהגרדיאן ציין:

קורטג נפטרה ב-17 באוקטובר 2019 בבודפשט.

== הקלטות ==
בשנת 1997, שוחרר על ידי ECM Records, כולל עיבודי באך כגון הסונטינה Gottes Zeit ist die allerbeste Zeit, רי"ב 106. ב-1999 היא הקליטה את וריאציות דיאבלי של בטהובן עבור BMC.

== קישורים חיצוניים ==

* 

קטגוריה:יהודיות הונגריות
קטגוריה:פסנתרנים יהודים הונגרים
קטגוריה:פסנתרניות יהודיות
קטגוריה:אסטרגום: אישים
קטגוריה:פסנתרניות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:הונגריות שנולדו ב-1927
קטגוריה:הונגרים שנולדו ב-1927
קטגוריה:נפטרות ב-2019
קטגוריה:נפטרים ב-2019
ביר אל-באשא

בִּיר אל-בָּאשָה (בערבית: بير الباشا) הוא כפר ביהודה ושומרון, בנפת ג'נין, כ-15 ק"מ מערבית לעיר ג'נין, בשולי עמק דותן, צפון מזרחית לעראבה וצפונית לתל דותן.

כביש 60 מג'נין לשכם חוצה את הכפר והבתים פרושים משני עבריו.

== מקור השם ==
המלה באשא מגיעה מטורקית (Paşa, תעתיק בעברית: פּאשא או פּאשה, קרוי גם פּחה), שהוא תואר כבוד צבאי ואזרחי מקובל באימפריה העות'מאנית. לא ידוע על שם מי בדיוק נקרא הכפר.

== היסטוריה ==
לא ידועים פרטים היסטוריים. על פי השם, נראה כי מדובר בכפר מהתקופה העות'מאנית. חיזוק לקביעה זו הוא היעדר בתים או שרידים עתיקים בכפר.

על פי מאיר רוטר תושבי הכפר הם בני משפחת עבד אל-מהדי, שפרשו מהכפר עראבה. אין פרטים נוספים.<ref>עמוד ענן, עמוד ה"ויקי" על אודות הכפר.</ref>

== אוכלוסייה ==
בשנת 1997 חיו בכפר 975 איש.<ref></ref>

במפקד הרש"פ בשנת 2004, נמצא שבכפר גרים כ-1,290 איש.<ref name=":0"></ref>

לפי נתוני הלשכה הפלסטינית המרכזית לסטטיסטיקה, באמצע 2006 חיו בכפר כ-1,307 נפש.<ref></ref>
ביר אל באשא

== תשתיות ==
אין תשתיות בכפר, החשמל מסופק על ידי חברה פרטית, המים מגיעים דרך בארות איסוף, והרחובות אינם מרוצפים.<ref name=":0" />

== חקלאות ==
העיירה מפורסמת בגידול זיתים והיא מוקפת מכל עבר בעצי זית ועצי שקד.

== קישורים חיצוניים ==

== הערות שוליים ==

קטגוריה:נפת ג'נין
קטגוריה:צפון השומרון
קטגוריה:עראבה (נפת ג'נין)
קאנטרי רוק

קאנטרי רוק (בעברית: Country rock) הוא סוגה מוזיקלית הממזגת מוזיקת רוק וקאנטרי. הוא פותח בידי אמני רוק שהחלו להקליט אלבומי קאנטרי בסוף שנות ה-60 ותחילת שנות ה-70 ושילבו נגיעות מסוימות של רוק. הם הקליטו אלבומי ושירי רוק תוך שימוש בנושאי קאנטרי, סגנונות קוליים וכלי נגינה נוספים, בעיקר גיטרת פדל סטיל .

מוזיקת קאנטרי רוק אופיינה עם אמנים כמו באפלו ספרינגפילד, מייקל נסמית' , בוב דילן, ניטי גריטי דירט בנד , הבירדס, ו-International Submarine Band.<ref></ref><ref></ref> היא זכתה לפופולריות הגדולה ביותר שלה בשנות ה-70, כאשר אמנים כמו אמילו האריס, האיגלס, New Riders of the Purple Sage, לינדה רונסטאדט, ליטל פיט , פוקו , Charlie Daniels Band ו-Pure Prairie League.

==קישורים חיצוניים==
* 

== הערות שוליים ==

רוק
קאנטרי
אחמד שאה מפהנג

סולטאן חאג'י אחמד שאה אל-מוסתעין בילה איבני אלמרהום סולטאן אבו בכר ריאיאתודין אל-מועזאם שאה (בג'אווי: المرحوم سلطان حاج أحمد شاه المستعين بالله إبن المرحوم سلطان أبو بكر رعاية الدين المعظم شاه) היה הסולטאן החמישי של פהנג והיאנג די-פרטואן אגונג השביעי של מלזיה מ-1979 עד 1984. 

חאג'י אחמד שאה נולד באיסטאנה מנגה טונגל, פקאן, פהנג. הוא היה בנו היחיד של סולטאן אבו בכר ריאיאתודין אל-מועזאם שאה איבני אלמרהום סולטאן עבדאללה אל-מועטסים בילה. 
הוא למד בקולג' המלזי בקואלה קאנגסאר, ולאחר מכן קיבל דיפלומה במינהל ציבורי ממכללת ווסטר, שבאוניברסיטת אוקספורד ואוניברסיטת אקסטר.

הוא ירש את אביו כסולטאן פהאנג במאי 1974.

בשנת 1979 הוא נבחר ליאנג די-פרטואן אגונג של מלזיה. בחירתו הייתה שנויה במחלוקת משום שהתפרסם במדינה שהוא מסוכסך עם סגן ראש הממשלה מאהאטיר מוחמד. שמועות אלה התבררו לבסוף כבדויות.

סולטאן אחמד שאה היה חובב ספורט נלהב והיה נשיא התאחדות הכדורגל המלזית (FAM) משנת 1984 עד 2014, נשיא קונפדרציית הכדורגל של אסיה (AFC) עד 2002 ונשיא התאחדות הכדורגל של ASEAN מ-2011 עד 2019. בנוסף לכדורגל, אהב גם גולף, פולו ורכיבה על סוסים.

הוא התפטר מתפקידו כשליט פהאנג בינואר 2019 בשל חוסר יכולתו להמשיך לשלוט בעקבות בריאותו הרופפת ותפקיד הסולטאן הועבר לבנו עבדאללה.

הוא מלך לעולמו אחרי ארבעה חודשים מהתפטרותו במאי 2019 ונקבר לצד אשתו במאוזוליאום המלכותי פהאנג ליד המסגד המלכותי אבו בכר בפקאן שבפאהאנג.
לאחר מותו, מדינת פהנג ציינה 40 ימי אבל, ודגלי פהנג ברחבי המדינה הונפו בחצי התורן.

קטגוריה:מלכי מלזיה
קטגוריה:ילידי 1930
קטגוריה:נפטרים ב-2019
הסכם לינוויל

אירופה לאחר הסכם לינוויל
הסכם לינוויל (בצרפתית: Traité de Lunéville; בגרמנית: Friede von Lunéville) או שלום לינוויל היה הסכם שלום בין צרפת לבין האימפריה הרומית הקדושה אשר נחתם ב-9 בפברואר 1801, וסיים את החלק העיקרי של הקואליציה האנטי-צרפתית השנייה.

בעקבות תבוסת הצבא האוסטרי בקרב מרנגו ב-14 ביוני 1800 ובקרב הוהלינדן () ב-3 בדצמבר, האוסטרים נאלצו לתבוע לשלום עם צרפת. ההסכם במידה רבה אישר את הסכם קמפו פורמיו (17 באוקטובר 1797).

אוסטריה חידשה את הלחימה בשנת 1805.

==תנאי ההסכם==
* העצמאות והריבונות של הרפובליקה הציסאלפינית , הרפובליקה הבטאווית, הרפובליקה הליגורית והרפובליקה ההלווטית הוכרו. 
* כל הגדה השמאלית של הריין כולל ארצות השפלה האוסטריות יימסרו לצרפת.
* האימפריה הרומית הקדושה תנטש את ממלכת איטליה. 
* הדוכסות הגדולה של טוסקנה תעבור לשלטון צרפת.
* מבצרים אימפריאליים מסוימים שהיו על הגדה המזרחית של הריין יושמדו. 
* זלצבורג תחדל מלהיות מדינת חסות אוסטרית כמו שהסכם קמפו פורמיו קבע.

מרכז אירופה מהסכם לינוויל עד חוק החילון

==קישורים חיצוניים==

* 

== הערות שוליים ==

לינוויל
לינוויל
לינוויל
לינוויל
קטגוריה:איטליה: היסטוריה
לינוויל
לינוויל
קטגוריה:האימפריה הרומית הקדושה: אמנות והסכמים
פולסטאר (כתב עת)

פולסטאר (באנגלית: Pollstar) הוא כתב עת מסחרי העוסק בתעשיית סיבובי ההופעות והמוזיקה בהופעות חיות.<ref name=":0"></ref> כתב העת נרכש על ידי Oak View Group , חברת ייעוץ לאירועים ומפגשים שנוסדה בידי טים לייוויק ואיירווינג אזוף, ביולי 2017.<ref></ref>

== היסטוריה ==
פולסטאר, שנוסד ב-1981 בפרזנו, קליפורניה, הוא כתב עת מסחרי העוסק בתעשיית ההופעות בארצות הברית וברחבי העולם.<ref name=":1"></ref> הוא כולל נתונים על קונצרטים רשמיים, הזמנות, מנהלי אמנים, מנהלי אגפים וגופים אחרים המעורבים בתעשיית המוזיקה. את פולסטאר מנפיקים בהוצאת דפוס, אך קיים אתר אינטרנט המאגד את המידע גם כן.

במסגרת פולסטאר הפעילו בעבר אתר אינטרנט נפרד לאנשי המקצוע,<ref></ref> אך מאוחר יותר מוזג ל-Pollstar.com.<ref></ref>

כיום, לפולסטאר יש משרד בלונדון וכתבים בשש מדינות. כתב העת חבר באסושייטד פרס (AP). המנויים שלו מקבלים את המגזין השבועי וגישה למאגרי המידע המקוונים שלו.<ref name=":0" />

במאי 2018, הודיעו מטעם פולסטאר שהמטה הראשי עובר מפרזנו ללוס אנג'לס.<ref name=":2"></ref> מאוחר יותר, ביוני 2018, המייסד והעורך הראשי, גארי בונג'ובאני, הודיע על פרישתו.<ref name=":2" />

במסגרת פולסטאר מקיימים טקס פרסים שנתי להוקרה לאמנים ואנשי מקצוע בתעשיית הקונצרטים והמוזיקה.<ref></ref><ref></ref><ref></ref> בשנת 2019, הוחלט כי ייעשה שימוש בנתוני המכירות וההכנסות של סיבובי ההופעות והקונצרטים, שיתבטאו בתור זכייה בפרס.<ref name=":1" /> בעבר, הזוכים נבחרו על ידי מצביעים מטעם התעשייה.<ref name=":1" />

בנוסף לכך, מפעיל כתב העת את כנס במסגרתו מתקיימות שלוש הופעות בבוורלי הילטון, בוורלי הילס, קליפורניה.<ref></ref> במקור נקרא ,<ref></ref> והוא מפגיש של ציידי כישרונות, מנהלי מבנים ומקומות, סוכני אמנים ומנהלי מוזיקה.<ref></ref> דוברי הכנס מנו את גארת' ברוקס, ג'ון בון ג'ובי, אדי קיו, מייקל רפינו וניקי מינאז'.<ref></ref><ref></ref>

== קישורים חיצוניים ==
* 

== הערות שוליים ==

קטגוריה:אתרי אינטרנט אמריקאיים
קטגוריה:כתבי עת למוזיקה
קטגוריה:ארצות הברית: כתבי עת
קרב יתד

קרב יתד התרחש ב-7 באוקטובר 2023, במסגרת מתקפת הפתע על ישראל. במהלך הקרב הסתערו מחבלים המשתייכים לארגון הטרור חמאס על המושב יתד שבחבל שלום, במטרה לבצע טבח בתושבי המושב ולחטוף אזרחים לרצועת עזה.

== רקע ==

== מהלך הקרב ==
כבר בעת מתקפת הפתע מוקדם בבוקר, נכנסו ליישוב 15 מחבלים על טנדרים ואופנועים. חברי כיתת הכוננות של המושב וכן לוחמים מגדוד קרקל בפיקודה של אור בן יהודה ניהלו קרב עם המחבלים והצליחו לבלום אותם וגם לקחת אותם בשבי. עם זאת, כל תשתיות התקשורת והחשמל ביישוב נפגעו. התושבים נאלצו לשבת בממ"ד במשך כ-32 שעות ללא מזגן ובחום כבד, ללא תקשורת וללא מידע בשעות קריטיות אלו.

בכניסה לאחד הבתים נתפסו מחבלים עם כמויות נשק גדולות, כולל RPG. הם החלו לירות על משפחות ביישוב אך אלו לא נפגעו. המחבלים הללו חוסלו ואחרים ברחו מהיישוב כשנתקלו בכוח כיתת הכוננות.

בערב התעקשה כיתת הכוננות להמשיך ולטהר את היישוב ממחבלים. הם סברו כי נותרו מחבלים ביישוב ואכן גילו אותם מתבצרים באחד הבתים וחיסלו אותם.

הקרב היה אחד משני קרבות שהתרחשו בחבל שלום בדרום העוטף ביחד עם קרב פרי גן.

יום לאחר מכן, ב-8 באוקטובר נמצאו ביישוב מספר מחבלים נוספים ממתקפת הפתע וחוסלו על ידי צה"ל.

במהלך טיהור המושב ממחבלים התברר מיקום חלקם בין היתר על ידי חקירתם של מחבלים שנתפסו קודם. החקירה בוצעה על ידי תושבת המושב נסרין יוסף.

== ראו גם ==
* קרב פרי גן
* קרב מבטחים

== הערות שוליים ==

קטגוריה:חבל שלום
יתד
קטגוריה:חטיבת הנח"ל
יתד
יחיא פטרה

סולטאן סר יחיא פטרה איבני אלמרהום סולטאן איברהים (בג'אווי: سلطان يحيى ڤيترا ابن المرحوم سلطان إبراهيم) היה היאנג די-פרטואן אגונג השישי של מלזיה משנת 1975 ועד מותו, הסולטאן העשירי של קלנטן.

יחיא פטרה נולד באיסטנה באלאי בסאר, קוטה בארו, קלנטן. הוא בנו השני של הסולטאן אבראהים מאשתו השלישית.

יחיא פטרה גדל בבית דודו טנגקו איסמעיל (לימים הסולטאן אסמעאיל).
הוא התחנך בבית הספר פרנסיס לייט בפננג, לאחר מכן המשיך את לימודיו בבריטניה. דודו, הסולטאן איסמעיל, מינה אותו לטנגקו טמנגונג ביולי 1939. ומאוחר יותר, הוא מונה על ידי אביו לטנגקו בנדהארה בפברואר 1945 ששלט כסולטאן איברהים באותה תקופה. הוא שירת בתפקידים שונים בשירות המדינה בקלנטן מ-1941 עד 1948.

טנגקו אינדרה פטרה היה בנו הבכור של הסולטאן איברהים ואחיו למחצה של יחיא פטרה. לאחר שהסולטאן איברהים ירש את אחיו חשוך הילדים סולטאן איסמעיל, טנגקו אינדרה פטרה מונה ליורש העצר עם באוקטובר 1944. עם זאת, בשל סכסוך עם אביו, הוא הודח מהתפקיד והורחק משושלת הירושה על פי צו של אביו בפברואר 1948. באותו יום החליף יחיא פטרה את אחיו כיורש העצר.

הסולטאן יחיא פטרה ירש את אביו לאחר מותו ביולי 1960. הוא הוכתר ביולי 1961.

בשנים 1970–1975 שימש כסגן היאנג די-פרטואן אגונג ובשנת 1975 נבחר ליאנג די-פרטואן אגונג השישי של מלזיה.

הסולטן יחיא פטרה מת מהתקף במהלך כהונתו במרץ 1979. ארונו הוצב בארמון הלאומי במשך יום ולאחר מכן נלקח במטוס לקוטה בארו, שם נקבר במאוזוליאום המלכותי של קלנטן.

==קישורים חיצוניים==

קטגוריה:נפטרים ב-1979
קטגוריה:ילידי 1917
קטגוריה:מלכי מלזיה
פויפט

פויפט (בקמרית: ប៉ោយប៉ែត) היא עיר במחוז באנטי מינצ'י במערב קמבודיה, על הגבול עם תאילנד. זוהי העיר החמישית בגודלה במדינה.

היא משמשת בעיר כמעבר גבול וכמרכז להימורים, לאור העובדה שבתאילנד הסמוכה רובם אינם חוקיים.

== גאוגרפיה ==
העיר מרוחקת כ־40 קילומטרים מבירת המחוז סריי סיסופון וכ־340 קילומטרים מעיר הבירה פנום פן.

== דמוגרפיה ==
בשנת 1998 נמנו בעיר 43,366 תושבים, בשנת 2008 נמצא שגדלה ביותר מפי 2 – נמנו בה 89,549 תושבים. בשנת 2019 מספר תושבי העיר היה 98,934 תושבים, הרביעית בגודלה במדינה, 85 תושבים פחות מהעיר השלישית בגודלה – בירת המחוז סריי סיסופון.

== תחבורה ==
העיר משמשת כקצה של מערכת הרכבת במדינה, ומקשרת בינה לבין הקו המזרחי של הרכבות בתאילנד. ישנו כביש ראשי המחבר בינה לבין סריי סיסופון ולשאר רשת הכבישים הלאומית.

== קישורים חיצוניים ==

== הערות שוליים ==

קטגוריה:קמבודיה: ערים